Kevin Spacey gedumpt voor filmrol | Entertainment | Telegraaf.nl
Takei ontkent claim seksueel wangedrag Die Lêndies van die Hooglande – Nie vir kinders
Die Lêndies van die Hooglande	Op die Kalahariplaas waar ek groot geword het, was daar ‘n paar dinge wat ons nederig gehou het. Climax windpompe, Zero paraffien vrieskaste, Wolseley enjins en Land Rovers. As gevolg van alvier kon ek op ‘n stadium al die versies oor geduld in Die Bybel uit my kop opsê. Behalwe droogte was daar min ander dinge wat soveel grondige redes vir skietgebedjies verskaf het. Terselfdertyd was daar min vreugde so groot as enigeen van die vier korrek gefunksioneer het. Van die vier het Land Rovers waarskynlik die sterkste vormende rol in my lewe gespeel.
Behalwe Lêndies, teeplantasies, aarbei- en groenteplase is die Hooglande ook bekend vir sy woude, altans dié dele wat nog ongeskonde is. Omdat dit koel is, groei die plantegroei stadiger en is hoë bome raar. Dis baie nat en vogtig, en daarom moswêreld. Indrukwekkende lae mos, alge, ligene en varings as ondergroei en bome as die hoërstand plantegroei. Die woude van die Cameron Hooglande is onder permanente bedreiging, al lê ‘n groot gedeelte binne ‘n bewaringsgebied. Goente- en aarbeiboerdery is ‘n florerende bedryf en word in tonnels verbou. Vars blomme is ook ‘n groeiende bedryf. Die bloeiende akkerbousektor is in voortdurende kompetisie met die natuurlike woude. Vir spasie, maar ook op indirekte maniere soos die aanlê van infrastruktuur en besoedeling. Waar die plantegroei verwyder is, is daar modder en verspoeling. Rommelstrooi is ‘n yslike probleem terwyl vergiftiging as gevolg van die gebruik van kunsmis, aanvullers en pes- en siektebeheer ook plaasvind. Omdat dit so baie reën, is erosie ‘n opsigtelike probleem en alle stroompies besaai met rommel. Die beste manier om die ongeskonde woude van die Hooglande te verken, behalwe met ‘n Lêndie, is te voet. Rondom die dorpies Brinchang en Tanah Rata is daar ‘n rits voetslaanpaaie deur die woude. Ons het drie van hulle verken. Maar wees gewaarsku, dit reën baie en jy moet jou tydsberekening reg hê om droog op die ander kant van ‘n roete uit te kom. Ons was gelukkig en kon elke keer vanuit ‘n eetplek kyk na die reën. En na Lêndie-bestuurders wat natreën binne-in hul rygoed. Advertisements
Married for 30 years to Sugnét. Two children. We call Namibia our home country, but travel currently as part of a sabbatical year.	Beskou all artikels deur oudoring	Author oudoringPosted on Junie 21, 2017Categories Afrikaans, Maleisië, namibië, Stap, TravelTags Brinchang, Cameron Highlands, Kalahari, Land Rover, Stap	3 thoughts on “Die Lêndies van die Hooglande”	Toortsie sê:	Junie 23, 2017 om 11:30 vm	My ou goeie sendingvriend diep in Afrika glo in ‘n ou Landie. Hy sê dis die een voertuig wat hy in Afrika tog aan die ry sal kry, parte is tog beskikbaar.
Antwoord	oudoring sê:	Junie 23, 2017 om 12:11 nm	Maar dis miskien hoekom hy n sendeling is – dis n kar wat jou leer bid. LikeLike
Antwoord	Toortsie sê:	Junie 23, 2017 om 12:13 nm	Kyk hoe praat jy nou die waarheid! 😁
Vorige Previous post: PrentjiesVolgende Next post: O, Eiland van die Son